Maca s lebɣi n yal yiwen, taddart-agi tebded ɣer leqdic n yiseɣ imi ggullen ur ḥniten yimawlan-is ar tt-id sufɣen si ddel deg tteggren lesnin, lesnin yerran astehzi d dduḥ deg yemuɣred lebɣi. «Nefra-tt d ṛṛay a nezwi ammus ɣef taddart-nneɣ, a nefres deg-s ifurkawen uclixen akken ad iban wudem-is yesfan imi akken ma nella neẓra udem n taddart d netta i dlemri n lfehma n imezdaɣ-is, d netta i d- tansa n trebga n warraw-is. Ɣef ayen-nni nekker i yiḍuman anda ma llan nekkes-asen ṛṛeḥba, sin akkin neqqim i leḥwaṛi nessa ɣef iɣeṛban-nsen tahuski, ncebbeḥ udem-is am akken tettcebbiḥ tislit imi yal yiwen deg-nneɣ yegzi d akken taddart n Timizart d netta-t i tislit-nneɣ nettɛuzzu.» Id yerna deg awal umezdaɣ nniḍen, n taddart-agi.